புரோபார்கைட்டு

புரோபார்கைட்டு (Propargite) என்பது C19H26O4S     என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஐயுபிஏசி முறையில் இச்சேர்மத்திற்கு 2-(4-டெர்ட்-பியூட்டைல்பீனாக்சி)சைக்ளோயெக்சைல்புரோப்-2-ஐன்-1- சல்போனேட்டு என்று பெயரிடப்பட்டுள்ளது. மைடெக்சு, ஓமைட்டு, கோமைட்டு என்ற வர்த்தகப் பெயர்களில் புரோபார்கைட்டு சந்தைப்படுத்தப்படுகிறது. பூச்சிகளைக் கொல்லும் அகாரிசைடு  எனப்படும் பூச்சிக் கொல்லியாக இதைப் பயன்படுத்துகிறார்கள். சூழலில் இது அதிகமாக வெளிப்பட்டால் கண்களிலும் தோலிலும் எரிச்சல் மற்றும் உணர்விழப்பு ஏற்படுதல் முதலியன நிகழ்கின்றன. நீர்நில வாழ்வன, மீன்கள் மற்றும் மிதக்கும் உயிரினங்கள் போன்றவற்றுக்கு இது அதிக நச்சுத்தன்மை கொண்ட பொருளாக இருக்கிறது. ஒரு புற்றுநோய் ஊக்கியாகவும் புரோபார்கைட்டு கருதப்படுகிறது.

மேற்கோள்கள் 

ஆல்க்கைன்கள்
பூச்சிக்கொல்லிகள்
கரிமசல்பைட்டுகள்
மூவிணைய பியூட்டைல் சேர்மங்கள்